Hoteli za Serena (kwa Kiingereza: Serena Hotels) ni mnyororo wa hoteli unaofanya kazi nchini Afghanistan, Kenya, Msumbiji, Pakistan, Rwanda, Tanzania na Uganda. Ni moja ya makampuni 96 yaliyo chini ya Aga Khan Fund for Economic Development (AKFED), ambayo ni shirika la kutoa faida kwenye Aga Khan Development Network (AKDN). Kibiashara, wao hutumia jina la Tourism Promotion Services (TPS Serena). Kampuni hii imeorodheshwa kwenye Soko la Hisa la Nairobi na ina majumba 19 katika bara la Afrika. Hoteli ya Serena mjini Nairobi ni yenye nyota tano na ndio hoteli kuu katika kundi la Hoteli za Serena. Ina vyumba 183 na vyumba 7 vya waheshimiwa, pamoja na chumba kimoja cha rais au mkuu wa nchi. Kituo chake cha Maisha Health Club ni bora zaidi nchini Afghanistan. Serena ni mwanachama wa Leading Hotels of the World (Hoteli zinazoongoza kote duniani). Serena Hotel iliyomo mjini Islamabad, Pakistan ilibuniwa na mbunifu maarufu Nayyar Ali Dada na kufunguliwa mwaka 2002. Ina vyumba 220, pamoja na chumba cha densi ya watu 200, mikahawa mitatu, maduka ya kununua vitu, na klabu ya afya na bwawa la kuogelea.